Narodna skupština
20140910

kanalisanjem Ministarstva zdravlja, se upućuje prema pacijentima. Pre tri meseca, moji prethodnici su govorili, ministar finansija, ja to podrazumevam da ste se vi to na Vladi dogovorili, da nije on to samoinicijativno uradio, je rekao da postoji suficit, pa smo se pre dva dana dogovorili da ne postoji ušteda u zdravstvu, nego postoji racionalno trošenje, pošto to tako radite, bravo za vas, alal vera. Ali, taj novac je prebačen penzionom osiguranju sa napomenom da nema potrebe više da se koristi u srpskom zdravstvu jer ima dovoljno para, pa ako ima dovoljno para, zašto onda ljudi da plate elektronsku karticu još 400 ili 500 dinara? Mislim i apelujem na kolege poslanike da prihvate moj amandman, jer time ćemo prvo doneti veliku uštedu u Republičkom fondu, koji može mnogo pametnije da se iskoristi, nego da se daje na hartiju i na papire. S druge strane, apelujem na vas da prihvatite amandman iz razloga što nema potrebe da opterećujemo građane Srbije koji su osiguranici Republičkog fonda za zdravstveno osiguranje da dodatno plaćaju svoju karticu.